ai4bharat/Pralekha huggingface dataset:
குறு சிறு மற்றும் நடுத்தர தொழில் துறை அமைச்சகம்
உற்பத்தி செலவைக் குறைக்கும் வகையில் வேளாண் விளை பொருட்களை உள்நாட்டு மற்றும் சர்வதேச சந்தைகளில் சந்தைப்படுத்துவது அவசியமாகும்: திரு. நிதின் கட்கரி
உழவர் உற்பத்தியாளர் நிறுவனம்  உற்பத்தி செய்யும் தயாரிப்புகளை, உற்பத்தி செலவைக் குறைக்கும் வகையில், உள்நாட்டு மற்றும் சர்வதேச சந்தைகளில் சந்தைப்படுத்துவது அவசியமாகும் என்று மத்திய குறு, சிறு மற்றும் நடுத்தர தொழில்களுக்கான அமைச்சர் திரு.நிதின் கட்கரி தெரிவித்தார் . வேளாண் துறையில் குறு,சிறு நடுத்தர நிறுவனங்களுக்கான தொகுப்பு மேம்பாடு குறித்து, நாக்பூரிலிருந்து வலையரங்கம் ஒன்றில் அவர் உரையாற்றினார். இந்நிகழ்வில் மாநிலங்களவை உறுப்பினர் டாக்டர் விகாஸ் மகாத்மே, நாக்பூர் எம்.எஸ்.எம்.இ மேம்பாட்டு நிறுவனத்தின் இயக்குநர் டாக்டர் பர்லேவர் ஆகியோரும் கலந்து கொண்டனர்
வலையரங்கத்தில் பங்கேற்ற அமராவதி மாவட்ட உழவர் உற்பத்தியாளர் நிறுவனத்தின் பிரதிநிதிகளிடம், உற்பத்தி செலவை எவ்வாறு குறைப்பது, போக்குவரத்து மற்றும் தொழிலாளர்களுக்கான செலவை குறைப்பதுடன் உற்பத்தியை மேம்படுத்துவது குறித்து கவனம் செலுத்த வேண்டும் என்று திரு. கட்கரி வேண்டுகோள் விடுத்தார். உற்பத்திப் பொருட்கள், உள்நாட்டு சந்தையிலும் அவற்றின் தரம் குறித்து எவ்வித சமரசமும் இன்றி கிடைக்கச் செய்ய வேண்டும் என்றும் அவர் வலியுறுத்தினார். இதைத் தொடர்ந்து உபரி விளைப் பொருட்களை வெளிநாடுகளுக்கு ஏற்றுமதி செய்யலாம் என்று மத்திய அமைச்சர் மேலும் தெரிவித்தார்.
உற்பத்தி செலவை விவசாயிகள் குறைத்துக்கொள்வது மற்றும் தொழில் நிறுவனங்கள் செயலாக்கத்தில் செலவினங்களைக் குறைப்பதும், தொழில்துறைக்கு நன்மை பயக்கும் என்று திரு. கட்கரி பரிந்துரைத்தார். பருப்பு ஆலை தொகுப்பைக் கொண்ட உழவர் உற்பத்தியாளர் நிறுவனம் சூரியக் கூரை மேல்தகடுகளைப் பயன்படுத்தியும், ரயில் மூலம் சரக்குகளை அனுப்பியும், உலர்ந்த துறைமுகத்தைப் பயன்படுத்தியும் உற்பத்தி மற்றும் போக்குவரத்துக்கு செலவைக் குறைக்க முடியும் என்று மத்திய அமைச்சர் யோசனை தெரிவித்தார். வேதியல் உரங்கள் மற்றும் பூச்சிகொல்லி மருந்துகளைப் பயன்படுத்துவதற்கு பதிலாக, விவசாய கழிவுகளிலிருந்து இயற்கை உரங்களைப் பயன்படுத்துவதன் மூலம் உற்பத்தி செலவைக் குறைக்குமாறு விவசாயிகளுக்கு அவர் வேண்டுகோள் விடுத்தார்.
விதர்பாவின் ஒவ்வொரு மாவட்டத்திலும் இயற்கை வளங்கள் கிடைக்கின்றன. அவற்றை காதி மற்றும் கிராம தொழில்கள்  துறை பயன்படுத்திக் கொள்ளலாம். மேலும், இது, உழவர் உற்பத்தியாளர் நிறுவனங்களுக்கு மாவட்ட அளவிலான தொலைநோக்குப் பார்வையை உருவாக்க முடியும். உழவர் உற்பத்தியாளர் நிறுவனங்கள் தேனில் இருந்து உற்பத்திப் பொருள்களைத் தயாரிக்க முடியுமென்றும் மத்திய அமைச்சர் எடுத்துரைத்தார். சந்திராபூரில் பட்டு கிடைக்கிறது. சந்திராப்பூர் மற்றும் கட்சிரோலி மாவட்டத்தின் மூங்கில் சாகுபடி, அகர்பத்திக்கான தொகுப்பை ஏற்படுத்த முடியுமென்று அவர் கூறினார். வேளாண் துறையின் ‘கருவி வங்கி’ திட்டம் குறித்தும் திரு.கட்கரி தகவல் தெரிவித்தார். இந்தத் திட்டத்தின் கீழ் விவசாயிகள் குழுவினர் மற்றும் உழவர் உற்பத்தியாளர் நிறுவனங்கள் உபகரணங்களை வாங்கி அவர்களுக்கிடையே வாடகை அடிப்படையில் பயன்படுத்திக் கொள்ளலாம்.
மகாராஷ்டிராவின் அமராவதி மாவட்டத்தில், 20,000 விவசாயிகள், 55 உழவர் உற்பத்தியாளர் நிறுவனங்களுடன் இணைக்கப்பட்டுள்ளனர்; டாடா இன்டெர்நேஷனல் ;மற்றும் வால்மார்ட் போன்ற நிறுவனங்களின் தயாரிப்புகளை சந்தைப்படுத்துவதற்கான ஒப்பந்தங்கள் செய்யப்பட்டுள்ளன. நாக்பூர் எம்.எஸ்.எம்.இ. மேம்பாட்டு நிறுவனத்தின் இயக்குநர் டாக்டர் பர்லேவர், பேசுகையில், விதர்பா பிராந்தியத்தில் உழவர் உற்பத்தியாளர் நிறுவனங்களின் தயாரிப்புகளுக்காக பொதுவான வசதி மையங்களும்  நிறுவப்பட்டு வருவதாகத் தெரிவித்தார்.
பாதுகாப்பு அமைச்சகம்
ராணுவ சேவை படைப்பிரிவினரின் 260வது உதய தினத்தை கொண்டாடியது இந்திய ராணுவம்
ராணுவத்துக்குத் தேவையான அனைத்துப் பொருட்களையும் ராணுவ சேவை படைப்பிரிவு விநியோகம் செய்கிறது. இந்தப் படைப்பிரிவு உதயமான 260வது ஆண்டு தினத்தை, இந்திய ராணுவம் இன்று கொண்டாடியது. இதை முன்னிட்டு, பொருட்கள் விநியோகம் மற்றும் போக்குவரத்துப் பிரிவு தலைமை இயக்குனர் லெப்டினன்ட் ஜெனரல் எம்கேஎஸ் யாதவ், தில்லியில் உள்ள தேசிய போர் நினைவிடத்தில் மலர் வளையம் வைத்து அஞ்சலி செலுத்தினார். இதே போன்ற நிகழ்ச்சிகள், நாடு முழுவதும் பல இடங்களில் உள்ள ராணுவ சேவை படைப்பிரிவு மையங்களில் நடந்தன.
இந்நிகழ்ச்சியை நினைவு கூறும் வகையில், ‘தியாகிகளுக்கான ஓட்டம்’ என்ற கருப்பொருளில் 260 கி.மீ தூர ஓட்டம், சாந்திமந்திர் போர் நினைவிடத்திலிருந்து தில்லியில் உள்ள போர் நினைவிடம் வரை நடத்தப்பட்டது. டிசம்பர் 4ம் தேதி தொடங்கிய இந்த ஓட்டம், இன்று நிறைவடைந்தது. இதில் லெப்டினன்ட் கர்னல் இந்தர்ஜித் சிங் தலைமையில் 13 பேர் கலந்து கொண்டனர். உடல் தகுதி இந்தியா இயக்கத்தை ஊக்குவிக்க இந்த ஓட்டம் நடத்தப்பட்டது. இந்த ஓட்டத்தை மேற்கு மண்டல ராணுவ கமாண்டர் லெப்டினன்ட் ஜெனரல் ஆர்.பி.சிங் தொடங்கி வைத்தார். இந்தக் குழுவினர் தாங்கள் செல்லும் வழியில், அம்பாலா, குன்ச்புரா, ராய் பகுதியில் உள்ள மோதிலால் நேரு விளையாட்டு பள்ளி ஆகிய இடங்களில் உள்ள போர் நினைவிடங்களில் மரியாதை செலுத்தினர். இந்தக் குழுவினரை தில்லியில் தேசிய போர் நினைவிடத்தில் லெப்டினன்ட் ஜெனரல் எம்கேஎஸ் யாதவ் வரவேற்றார்.
சுகாதாரம் மற்றும் குடும்ப நலத்துறை அமைச்சகம்
நாட்டின் தொழுநோய் பாதித்தவர்களின் எண்ணிக்கை
தொழுநோய் குறித்த தேசிய உத்தி திட்டம் மற்றும் செயல் திட்டத்தை மத்திய அரசு ஜனவரி 30 ஆம் தேதி தொடங்கியது. மூன்றாண்டுகளுக்குள் அதாவது 2027 ஆம் ஆண்டுக்குள் தொழுநோய் பரவுவதை அடியோடு ஒழிப்பதை இந்த திட்டம் நோக்கமாக கொண்டுள்ளது.
தேசிய அளவில் இந்த இலக்கை எட்டும் வகையில் பின்னர், தேசிய தொழுநோய் ஒழிப்பு திட்டம் ஏராளமான முன் முயற்சிகளை எடுத்துள்ளது.
உலக சுகாதார அமைப்பின் புள்ளி விவரப்படி, இந்தியா தொழுநோய் ஒழிப்பில் பல்வேறு நடவடிக்கைகளை மேற்கொண்டு பத்தாயிரத்து ஒன்றுக்கும் கீழ் என்ற அளவை 2005 ஆம் ஆண்டை எட்டியுள்ளது.
2023 ஜனவரி மாதம் வரை எடுக்கப்பட்ட புள்ளி விவரத்தின்படி தமிழகத்தில் பத்தாயிரம் பேருக்கு 0.3 என்ற அளவிலும், புதுச்சேரியில் 0.1 என்ற அளவிலும் தொழுநோய் பாதிப்பு விகிதம் உள்ளது.
மாநிலங்களவையில் இன்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் பாரதி பிரவீன் பவார் எழுத்து மூலம் அளித்த பதிலில் இதனைத் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
தகுதிவாய்ந்த அனைவருக்கும் அரசு தடுப்பூசி மையங்களில் இலவச முன்னெச்சரிக்கை தவணை தடுப்பூசி செலுத்தும் 75 நாள்- ‘கோவிட் தடுப்பூசி அமிர்த பெருவிழா’ நாளை தொடங்குகிறது
தகுதி வாய்ந்த  அனைவருக்கும் அரசு தடுப்பூசி மையங்களில் இலவச முன்னெச்சரிக்கை தவணை தடுப்பூசி செலுத்தும் 75 நாள்- கொவிட் தடுப்பூசி அமிர்த பெருவிழா’ நாளை  தொடங்குகிறது. சுதந்திர தின அமிர்த பெருவிழா கொண்டாட்டத்தின் ஒரு பகுதியாக, இந்த சிறப்பு கொவிட் தடுப்பூசி செலுத்தும் பணி, ‘ ஒரு இயக்கமாக, நடைமுறைப்படுத்தப்படுகிறது. தகுதியவாய்ந்த  அனைவரும் முன்னெச்சரிக்கை தவணை  தடுப்பூசி செலுத்திக்கொள்வதை அதிகரிக்கும் நோக்கில் இந்த சிறப்பு முகாம் நடைபெற உள்ளது.
இது தொடர்பாக, மத்திய சுகாதாரத்துறை செயலாளர் திரு ராஜேஷ் பூஷன், இன்று அனைத்து மாநில/ யூனியன் பிரதேசங்களின் சுகாதாரத்துறை செயலாளர்கள் மற்றும் தேசிய சுகாதாரத்துறை இயக்கத்தின் நிர்வாக இயக்குனர்களுடன் காணொலி வாயிலாக கலந்துரையாடினார். அப்போது, முன்னெச்சரிக்கை தவணை செலுத்திக்கொள்வதன் மூலம், தகுதிவாய்ந்த அனைவருக்கும் முழுமையாக கொவிட்- 19 தடுப்பூசி செலுத்தும் பணியை தீவிரமாக மேற்கொள்ளுமாறு அவர் அறிவுறுத்தினார். 18வயதுக்கு மேற்பட்டவர்களில் 8 சதவீதத்தினரும், 60மற்றும் அதற்கு மேற்பட்ட வயதினரில் 27 சதவீதத்தினர் மட்டுமே முன்னெச்சரிக்கை தவணை தடுப்பூசி செலுத்தியிருப்பது கவலையளிக்கத்தக்கது என்றும் குறிப்பிட்டார்.
எனவே, மத்திய அரசு அறிவித்துள்ளபடி, அனைத்து அரசு கொவிட் தடுப்பூசி மையங்களிலும் 15 ஜூலை 2022 முதல் 30 செப்டம்பர் 2022 வரை 75 நாட்களுக்கு இலவசமாக முன்னெச்சரிக்கை தவணை தடுப்பூசி செலுத்துவதை ஒரு இயக்கமாக மேற்கொள்ளுமாறும் திரு ராஜேஷ் பூஷன் கேட்டுக்கொண்டுள்ளார்.
மாநிலங்களிடம் கையிருப்பில் உள்ள கொவிட் தடுப்பூசிகளை, அவை காலாவதி ஆகாமல், உரிய காலத்திற்குள் செலுத்துவதை உறுதி செய்யுமாறும், அவர் அறிவுறுத்தினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1841501
நிதி அமைச்சகம்
ஜூலை 2019 முதல் 5% கூடுதல் அகவிலைப்படி வழங்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில், விலைவாசி உயர்வை ஈடுகட்டும் விதமாக, மத்திய அரசு ஊழியர்கள்/ ஓய்வூதியதாரர்களின் தற்போதைய அடிப்படை ஊதியம் / ஓய்வூதியத்தில் 12% என்ற அளவிலிருந்து கூடுதலாக 5% அகவிலைப்படி / அகவிலை நிவாரணம் வழங்க ஒப்புதல் அளிக்கப்பட்டுள்ளது. 7-வது மத்திய ஊதியக்குழு பரிந்துரையின் அடிப்படையில், ஏற்கனவே ஒப்புக் கொள்ளப்பட்ட நடைமுறைகளின்படி இந்த அகவிலைப்படி உயர்வு வழங்கப்படுகிறது.
அகவிலைப்படி மற்றும் அகவிலை நிவாரண உயர்வு காரணமாக அரசுக்கு ஆண்டுக்கு ரூ.15,909.35 கோடியும், 2019-20 நிதியாண்டில் ரூ.10,606.20 கோடியும் செலவாகும். இந்த அகவிலைப்படி / அகவிலை நிவாரண உயர்வு மூலம் சுமார் 49.93 லட்சம் மத்திய அரசு ஊழியர்களும், 65.26 லட்சம் ஓய்வூதியதாரர்களும் பயனடைவார்கள்.
அகவிலைப்படி உயர்வு காரணமாக ஆண்டுதோறும் ரூ.8590.20 கோடியும், நடப்பு 2019-20 நிதியாண்டில்  ரூ.5726.80 கோடியும் கூடுதல் செலவாகும்.
அகவிலைப்படி நிவாரணம் காரணமாக அரசுக்கு ஆண்டுதோறும் ரூ.7319.15 கோடியும், நடப்பு நிதியாண்டில் ரூ.4870 கோடியும் கூடுதல் செலவு ஏற்படும்.
மத்திய அரசு ஊழியர்கள் / ஓய்வூதியதாரர்கள் தங்களது வாழ்க்கைச் செலவை ஈடுகட்டவும், அடிப்படை ஊதியம் / ஓய்வூதியம் கரையாமலும் பாதுகாக்கும் வகையில் அகவிலைப்படி / அகவிலை நிவாரணம் வழங்கப்படுகிறது. அகவிலைப்படி / அகவிலை நிவாரணம் 1 ஜனவரி மற்றும் 1 ஜூலை என ஆண்டுதோறும் இரண்டு முறை மாற்றியமைக்கப்படுகிறது.
தகவல் மற்றும் ஒலிபரப்பு அமைச்சகம்
திரைப்படத் திருட்டு மற்றும் பதிவு உரிமை மீறலை சமாளித்தல்
1952 திரைப்பட சட்டத்திருத்தத்திற்கு அமைச்சரவை ஒப்புதல்
சட்டத்தை மீறுவோருக்கு 3 ஆண்டு சிறைத்தண்டனை அல்லது ரூ.10 லட்சம் அபராதம் அல்லது இரண்டும்
1952 திரைப்பட சட்டத்தை திருத்தி, 2019 திரைப்பட சட்ட திருத்த மசோதாவை, மத்திய தகவல் ஒலிபரப்பு அமைச்சகம் தாக்கல் செய்வதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த மசோதா, திரைப்படத் திருட்டை சமாளிக்கும் வகையில், அனுமதியற்ற கேமரா மூலமான திரைப்படப் பதிவு மற்றும் திரைப்பட நகல் எடுத்தல் ஆகியவற்றிற்கு தண்டனை வழங்கும் பிரிவுகளையும் கொண்டுள்ளது.
விவரங்கள்:
திரைப்படத் திருட்டுத் தொல்லையை சமாளிப்பதற்கான சட்டத்திருத்தம் கீழ்கண்டவற்றுக்கு வகை செய்கிறது.
- புதிய பிரிவு 6AA சேர்க்கப்பட்டு அதன்படி அனுமதியற்ற திரைப்பட பதிவுகள் தடை செய்யப்படுகின்றன.
- பிரிவு 6AA மீறுபவர்களுக்கு தண்டனை வழங்க பிரிவு 7 திருத்தம் பயன்படுகிறது. இந்த திருத்தத்தின்படி பிரிவு 6 AA-யை மீறுபவர்களுக்கு 3 ஆண்டுகள் சிறைத்தண்டனை அல்லது ரூ. 10 லட்சம் வரையிலான அபராதம், அல்லது இரண்டும் சேர்த்து விதிக்கப்படும்.
இந்த உத்தேசத் திருத்தங்களை அடுத்து திரைப்படத் தொழிலின் வருவாய் பெருகும், வேலைவாய்ப்புகள் கூடுதலாக ஏற்படும், இந்திய நாட்டின் அறிவுசார் சொத்துக்கள் கொள்கையின் முக்கிய நோக்கம் நிறைவேறும், திரைப்படத் திருட்டிலிருந்து விடுதலை கிடைக்கும், ஆன்லைன் பொருளடக்க மீறல்கள் தடுக்கப்படும்.
பின்னணி:
திரைப்படத் திருட்டு மற்றும் கேமரா மூலம் திரைப்படங்களைப் பதிவு செய்தல் ஆகியவற்றைத் தடுக்க சட்டத்தில் புதிய திருத்தங்களைக் கொண்டு வருவது குறித்து பரிசீலிக்குமாறு திரைப்படத்துறையினர் நீண்ட காலமாக அரசிடம் கோரிக்கை வைத்து வந்தனர். 2019-ல் ஜனவரி 19-ம் தேதி மும்பையில் இந்திய சினிமாவின் தேசிய அருங்காட்சியக திறப்பு விழா நிகழ்ச்சியில் பிரதமர் திரு நரேந்திர மோடி, திரைப்படத் திருட்டு, அவற்றை கேமரா மூலம் பதிவு செய்தல் ஆகியவற்றை தடுப்பதற்கான நடவடிக்கைகள் எடுக்கப்படும் என்று அறிவிப்பு வெளியிட்டார். இதனையடுத்து, தற்போது மத்திய தகவல் ஒலிபரப்பு அமைச்சகம் இந்த விஷயத்தை மத்திய அமைச்சரவையின் பரிசீலனைக்கு கொண்டு வந்துள்ளது.
(Visitor Counter : 148
சமூக நிதி மற்றும் அதிகாரமளித்தல் அமைச்சகம்
சமுக நீதி மற்றும் அதிகாரமளித்தல் அமைச்சகத்திற்கான திட்ட கண்காணிப்பு பிரிவின் உறுப்பினர்களுடன் இணை அமைச்சர் திரு ஏ நாராயணசாமி உரையாடல்
தனது திட்ட கண்காணிப்பு பிரிவின் ஒரு பகுதியாக இயங்குவதற்காக நாட்டின் முன்னணி கல்வி நிறுவனங்களில் இருந்து 26 இளம் பட்டதாரிகளை சமூக நீதி மற்றும் அதிகாரமளித்தல் அமைச்சகம் சமீபத்தில் தேர்ந்தெடுத்தது. புதிதாக இணைந்தவர்களுக்கான அறிமுக நிகழ்ச்சிக்கு 2021 ஆகஸ்ட் 2 முதல் 14 வரை அமைச்சகம் ஏற்பாடு செய்துள்ளது. சமுக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் இதை தொடங்கி வைத்தார்.
அறிமுக நிகழ்ச்சியின் இரண்டாவது நாளில், சமுக நீதி மற்றும் அதிகாரமளித்தல் இணை அமைச்சர் திரு ஏ நாராயணசாமி இளைஞர்களுடன் உரையாடி, மாநில ஒருங்கிணைப்பாளர்களாக அவர்கள் பணியாற்றவுள்ள காலத்தில் அவர்களது முழு திறமையையும் பயன்படுத்துமாறு கேட்டுக்கொண்டார்.
அமைச்சகம் செயல்படுத்தி வரும் பல்வேறு நலத் திட்டங்கள் குறித்த தகவல்கள் அதிகமானோரை சென்றடைவதை உறுதிப்படுத்த வேண்டிய தேவை குறித்தும் திரு ஏ நாராயணசாமி வலியுறுத்தினார்.
“பல்வேறு நலத் திட்டங்களை அமைச்சகம் செயல்படுத்தி வந்தாலும், நிறைய பேருக்கு அவை குறித்து தெரிவதில்லை. மாநில ஒருங்கிணைப்பாளர்களாக நீங்கள் களத்தில் பணியாற்றவிருப்பதால், திட்டங்கள் குறித்த தகவல்கள் அதிகமானோரை சென்றடைவதற்கு நீங்கள் உதவலாம்,” என்று கூறிய திரு ஏ நாராயணசாமி, தேர்ந்தெடுக்கப்பட்டுள்ளோரை வாழ்த்தினார்.
சமுக நீதி மற்றும் அதிகாரமளித்தல் அமைச்சக இணை செயலாளர் திருமிகு கல்யாணி சத்தா, பவர் பாயிண்ட் விளக்கக் காட்சி ஒன்றின் மூலம் அமைச்சகத்தின் செயல்பாடுகள் குறித்து புதிய உறுப்பினர்களுக்கு எடுத்துரைத்தார்.
------
(Visitor Counter : 148
ரெயில்வே அமைச்சகம்
ரயில்கள் மூலம் தமிழகத்துக்கு 3578 மெட்ரிக் டன் மருத்துவ ஆக்ஸிஜன் விநியோகம்
நாடு முழுவதும் பல மாநிலங்களுக்கு ரயில்கள் மூலம் விநியோகிக்கப்பட்ட திரவ மருத்துவ ஆக்ஸிஜன் அளவு 26,000 மெட்ரிக் டன்களை கடந்துள்ளது. தமிழகத்துக்கு 3,578 மெட்ரிக் டன் ஆக்ஸிஜன் விநியோகிக்கப்பட்டுள்ளது.
இந்திய ரயில்வே நாடு முழுவதும் இதுவரை, 1567க்கும் மேற்பட்ட டேங்கர்களில் 26,891 மெட்ரிக் டன்னுக்கு மேற்பட்ட ஆக்ஸிஜன்களை விநியோகித்துள்ளது.
இதுவரை 383 ஆக்ஸிஜன் எக்ஸ்பிரஸ் ரயில்கள் தங்கள் பயணத்தை முடித்துள்ளன. தற்போது 5 ரயில்களில் 19 டேங்கர்களில் 353 மெட்ரிக் டன் ஆக்ஸிஜன் கொண்டு செல்லப்படுகிறது.
தமிழகத்துக்கு இதுவரை 52 ரயில்கள் மூலம், 3,500 மெட்ரிக் டன்னுக்கும் மேற்பட்ட ஆக்ஸிஜன்கள் அனுப்பப்பட்டுள்ளன.
இது வரை மகாராஷ்டிரா 614, உத்தரப் பிரதேசம் 3797, மத்தியப் பிரதேசம் 656, தில்லி 5864, ஹரியானா 2212, ராஜஸ்தான் 98, கர்நாடகா 3214, உத்தரகாண்ட் 320, தமிழ்நாடு 3578, ஆந்திரப் பிரதேசம் 2882, பஞ்சாப் 225, கேரளா 513, தெலங்கானா 2474, ஜார்கண்ட் 38, அசாம் 400 மெட்ரிக் டன் ஆக்ஸிஜன்களை பெற்றுள்ளன.
இன்னும் பல ஆக்ஸிஜன் ரயில்கள் இன்று இரவு புறப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725090
-----
(Visitor Counter : 197
தொலைதொடர்பு மற்றும் தகவல் தொழில்நுட்ப அமைச்சகம்
இந்திய அஞ்சல் துறை குடியரசு தின அலங்கார ஊர்தி மூலம் மகளிர் அதிகாரமளித்தலுக்கு உறுதிபூண்டுள்ளது
167 ஆண்டுகளாக நாட்டுக்கு அர்ப்பணிப்பு உணர்வுடன், சேவைபுரிந்து வருகிறது இந்திய அஞ்சல் துறை. நாட்டின் தொலைதூரப் பகுதிகளிலும் அயராது பாடுபட்டு வருகிறது. நாடு 75-வது சுதந்திர ஆண்டை, விடுதலையின் அமிர்தப் பெருவிழாவாக கொண்டாடி வரும் நிலையில், தனது குடியரசு தின அலங்கார ஊர்தி மூலம், மகளிர் அதிகாரமளித்தலுக்கு உறுதி அளிக்கும் முயற்சியை மேற்கொண்டுள்ளது.
'இந்திய அஞ்சல்; மகளிர் அதிகாரமளித்தலில் 75 ஆண்டுகள்' என்னும் மையக் கருத்துடன் அலங்கார ஊர்தி அணிவகுக்க உள்ளது. அஞ்சல் நிலையங்கள் மற்றும் அஞ்சல் வங்கிகளில் பெரும்பான்மை வாடிக்கையாளர்கள் பெண்களே. அனைத்து மகளிர் அஞ்சல் நிலையங்கள், அஞ்சல் சேவையில் பெண்கள், அஞ்சல் விநியோகத்தில் பெண்கள் என பல்வேறு அம்சங்கள் ஊர்தியில் காட்சிப்படுத்தப்படவுள்ளன.
செல்வ மகள் சேமிப்பு திட்டம், ஜம்மு காஷ்மீரில் மிதக்கும் அஞ்சல் நிலையம் போன்றவையும் இதில் இடம்பெறும்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1791772
பழங்குடியினர் நலத்துறை அமைச்சகம்
இந்திய பழங்குடியினர் கூட்டுறவு சந்தைப்படுத்துதல் மேம்பாட்டுக் கூட்டமைப்பு, கான்பூரில் உள்ள இந்திய தொழில்நுட்பக் கழகம் மற்றும் சத்தீஸ்கரின் சிறு வன உற்பத்தி கூட்டமைப்பு ஆகியவை இணைந்து நடத்திய "பழங்குடியினருக்கு தொழில்நுட்பம்" என்ற பயிற்சி முகாம், காணொலி வாயிலாக இன்று தொடங்கியது
"பழங்குடியினருக்கு தொழில்நுட்பம்"என்னும் பயிற்சி முகாமின் மூலம், பழங்குடியின தொழிலதிபர்களுக்கும், நகர்ப்புற சந்தைகளுக்கும் இடையேயான இடைவெளியை நீக்க முடியும்
மத்திய பழங்குடியினர் நல அமைச்சகத்தின் கீழ் செயல்படும் ட்ரைஃபட் என்று அழைக்கப்படும் இந்திய பழங்குடியினர் கூட்டுறவு சந்தைப்படுத்துதல் மேம்பாட்டுக் கூட்டமைப்பு, சத்தீஸ்கரின் சிறு வன உற்பத்தி கூட்டமைப்பு மற்றும் கான்பூரில் உள்ள இந்திய தொழில்நுட்பக் கழகம் ஆகியவை இணைந்து நடத்திய "பழங்குடியினருக்கு தொழில்நுட்ப முயற்சி" என்ற பயிற்சி முகாம், காணொலி வாயிலாக இன்று தொடங்கியது. ட்ரைஃபெட் அமைப்பும், சிறு மற்றும் நடுத்தர தொழில் நிறுவனங்களுக்கான அமைச்சகமும் இணைந்து நடத்திய இந்த பயிற்சி முகாமில்
வன்தன் திட்டத்தினால் பயனடையும் பழங்குடியினரின் திறனை மேம்படுத்தவும், அவர்கள் சுயமாகத் தொழில் நிறுவனங்களை நடத்தவும், சுய உதவிக் குழுக்களின் உதவியுடன் தங்கள் வர்த்தகத்தை மேம்படுத்தவும் பயிற்சி வழங்கப்படுகிறது.
இன்று முதல் வரும் நவம்பர் ஏழாம் தேதி வரை மொத்தம் 6 வாரங்கள் நடைபெறும் இந்த பயிற்சி முகாமில், சத்தீஸ்கர் மாநிலத்தின் அனைத்து மாவட்டங்களைச் சேர்ந்த வன்தன் திட்டப் பயனாளிகள் கலந்து கொள்கின்றனர்.
நிகழ்ச்சியில் பேசிய ட்ரைஃபெட் அமைப்பின் மேலாண் இயக்குனர் திரு பிரவீர் கிருஷ்ணா, "பழங்குடியினருக்குத் தொழில்நுட்பம்" என்ற இந்த தனித்துவமான முயற்சியின் மூலம் தற்சார்பு இந்தியா திட்டத்தை பழங்குடியினருக்கும் கொண்டு சேர்க்கப்படுகிறது என்றும், இதன்மூலம் பழங்குடியின தொழிலதிபர்களுக்கும், நகர்ப்புற சந்தைகளுக்கும் இடையேயான இடைவெளியை நீக்க முடியும் என்றும் நம்பிக்கை தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1663955
ரசாயனம் மற்றும் உரங்கள் அமைச்சகம்
திரு.அனந்தகுமார் சிப்பெட்டில் திறன் மற்றும் தொழில்நுட்ப ஆதரவு மையத்தை  தொடங்கி வைக்கிறார் : டேராடூனில் உள்ள டோய்வாலாவில் புதிய சிப்பெட் கட்டிடத்திற்கு அடிக்கல் நாட்டுகிறார்
டேராடூனில் உள்ள டோய்வாலாவில் பிளாஸ்டிக் பொறியியல் மற்றும் தொழில்நுட்பத்திற்கான மத்திய கல்வி கழகத்தின் புதிய கட்டிடத்திற்கு மத்திய ரசாயனம், உரத்துறை மற்றும் நாடாளுமன்ற விவகாரத்துறை அமைச்சர் திரு.அனந்த்குமார் அடிக்கல் நாட்டுவதோடு ஐ.டி.ஐ. கட்டிடத்தில் திறன் மற்றும் தொழில்நட்ப ஆதரவு மையத்தை  நாளை  தொடங்கி வைக்கிறார். உத்தராகண்ட் முதலமைச்சர் திரு.திரிவேந்திர சிங் ராவத், மத்திய திட்டமிடுதல்  மற்றும் ரசாயனம், உரங்கள் துறை இணையமைச்சர் திரு. ராவ் இந்தர்ஜித் சிங், ஹரித்துவார் நாடாளுமன்ற உறுப்பினர் டாக்டர் ரமேஷ் பொக்ரியால் நிஷாங்க் உள்ளிட்ட பிரமுகர்கள் கவுரவ விருந்தினர்களாக இந்த நிகழ்ச்சியில் பங்கேற்பார்கள் என்று எதிர்பார்க்கப்படுகிறது. தற்போது நாடு முழுவதும் 31 இடங்களிலிருந்து சிப்பெட் செயல்படுகிறது. டேராடூனில் சிப்பெட் : சி.எஸ்.டி.எஸ். 32-ஆவது மையமாகும்.
தொழில்துறை மதிப்பீடுகளின்படி பிளாஸ்டிக் பதன தொழில்களில் நேரடி தொழில்நுட்பத்தில் சுமார் 12 லட்சம் பேர் பணிபுரிகிறார்கள். அடுத்த 8 – 10 ஆண்டுகளில் கூடுதலாக தேவைப்படும் மனித சக்தி சுமார் 11 லட்சம் என்று மதிப்பிடப்பட்டுள்ளது. மத்திய அரசின் ‘திறன் இந்தியா’ தொலைநோக்கு திட்டத்தின் கீழ் பிளாஸ்டிக் மற்றும் துணைத் தொழில்களில் திறன் வாய்ந்த மனித சக்தியை உருவாக்குவதில் சிப்பெட் கணிசமாகப் பங்காற்றுகிறது. கடந்த நான்காண்டுகளில்  நீண்டகால மற்றும் குறுகிய கால திறன் மேம்பாட்டு பயிற்சித் திட்டங்கள் மூலம் சுமார் 2.42 லட்சம் பேருக்கு சிப்பெட் பயிற்சி அளித்துள்ளது. 2010-ஆம் ஆண்டினை அடிப்படையாகக் கொண்டு 2022-ஆம் ஆண்டின் இறுதிக்குள் 6.2 லட்சம் மனித சக்தி என்ற இலக்கை எட்டுவதற்கு அது திட்டமிட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 197.98 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,13,864 கொவிட் சிகிச்சை பெறுபவர்கள் எண்ணிக்கை 0.26 சதவீதமாக உள்ளது.
குணமடைந்தோர் விகிதம் தற்போது 98.53 சதவீதம்
கடந்த 24 மணி நேரத்தில் 13,958 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,28,79,477 என அதிகரித்துள்ளது.
கடந்த 24 மணி நேரத்தில் 16,135 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.85 சதவீதம் ஆகும்
வாராந்திர பாதிப்பு விகிதம் 3.74 சதவீதம் ஆகும்
இதுவரை மொத்தம் 86.39 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,32,978 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1838997
வணிகம் மற்றும் தொழில்துறை அமைச்சகம்
வேளாண் கூட்டுறவுகள் மற்றும் வேளாண் உற்பத்தியாளர்கள் கூட்டமைப்பு ஆகியவற்றின் வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதியை வலுப்படுத்த ஏபிஇடிஏ என்ஏஃஎப்இடி இடையே புரிந்துணர்வு ஒப்பந்தம் மேற்கொள்ளப்பட்டுள்ளது
வேளாண் கூட்டுறவு மற்றும் வேளாண் உற்பத்தியாளர்கள் கூட்டமைப்பு ஆகியவற்றின் வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதியை வலுப்படுத்த, வேளான் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம்  மற்றும் தேசிய விவசாயப் பொருட்கள் கூட்டுறவு சந்தைப்படுத்துதல் கூட்டமைப்பு  இடையே புரிந்துணர்வு ஒப்பந்தம் மேற்கொள்ளப்பட்டுள்ளது.
இதன்படி, வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்தில் பதிவு செய்த ஏற்றுமதியாளர்கள், மத்திய அரசால் தேசிய விவசாயப் பொருட்கள் கூட்டுறவு சந்தைப்படுத்துதல் கூட்டமைப்பின் கீழ் செயல்படுத்தப்படும் திட்டங்களில் உதவி பெறுவது முக்கிய அம்சமாகும். கூட்டுறவின் ஏற்றுமதி நிலைக்கத்தக்க வகையில் இருக்கும் வகையிலும், அதிகரிக்கவும் அவர்களுக்கு உள்ள பிரச்சினைகளான தொழில்நுட்பம், திறமை, தரம், பொருட்கள் மற்றும் சந்தை அணுகலை போன்றவற்றைக் களைய வேண்டுமென இந்த ஒப்பந்தத்தில் குறிப்பிடப்பட்டுள்ளது.
கூட்டுறவு சங்கங்கள் மற்றும் சுய உதவிக் குழுக்களை அவர்கள் சமூக மற்றும் சூழல் விதிகளைப் பின்பற்றுவதற்கு ஏற்ப உதவிகள் செய்வது மற்றும் சர்வதேச தரத்தில் திறன் பயிற்சி அளித்தல் போன்றவை மூலம் உதவ இந்த புரிந்துணர்வு ஒப்பந்தம் வழிவகை செய்கிறது.
இதில் கையெழுத்திட்டுள்ள இரண்டு அமைப்புகளும் விழிப்புணர்வு நிகழ்ச்சிகள், திறன் மேம்பாட்டு பயிற்சிகள் மற்றும் நிகழ்ச்சிகளை பிராந்திய, மாநில மற்றும் தேசிய அளவில் மேற்கொள்ளும்.
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத் தலைவர் டாக்டர்.அங்கமுத்து மற்றும் தேசிய விவசாயப் பொருட்கள் கூட்டுறவு சந்தைப்படுத்துதல் கூட்டமைப்பு மேலாண் இயக்குநர் திரு.சஞ்சீவ் சந்தா ஆகியோர் இந்த புரிந்துணர்வு ஒப்பந்தத்தில் கையெழுத்திட்டனர். வேளாண்மை மற்றும் அதுசார்ந்த துறைகளில் ஈடுபட்டுள்ளவர்களுக்கு உதவும் வகையிலும், அவர்கள் கூடுதல் லாபம் பெறும் வகையிலும் இவ்விரண்டு நிறுவனங்களின் திறனைப் பயன்படுத்த இந்தப் புரிந்துணர்வு ஒப்பந்தம் மேற்கொள்ளப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1734824
-----
(Visitor Counter : 289
பாதுகாப்பு அமைச்சகம்
விமானப்படையின் தலைமை தளபதி மேற்கு விமானப்படைத் தளத்தை பார்வையிட்டார்
விமானப்படைத் தலைமை தளபதி ஏர் சீஃப் மார்ஷல் ஆர் கே எஸ் பதூரியா, மேற்கு விமானப்படைத் தளத்திற்கு இம்மாதம் 13-ம் தேதியன்று வருகை தந்து பார்வையிட்டார். இந்த விமான தளத்தில் உள்ள செயல்பாட்டு முறைகளையும், தயார் தன்மையையும், ஏர் ஆபீஸர் கமாண்டிங் அவருக்கு எடுத்துரைத்தார். இந்தத் தளத்தை முழுமையாக பார்வையிட்ட ஏர் சீஃப் மார்ஷல், இந்த கொவிட்-19 தொற்றுக் காலத்திலும் தளத்தை முழுமையான தயார் நிலையுடன் வைத்திருப்பதைப் பாராட்டினார்.
சட்டம் மற்றும் நீதித்துறை அமைச்சகம்
உச்சநீதிமன்ற நீதிபதிகள் நியமனம்
இந்திய அரசியலமைப்புச் சட்டத்தின் 124-ஆவது பிரிவின் இரண்டாம் உட்பிரிவு தமக்கு அளித்துள்ள அதிகாரத்தைப் பயன்படுத்தி, உச்சநீதிமன்ற தலைமை நீதிபதியை கலந்தாலோசித்து, குவஹாத்தி உயர்நீதிமன்ற தலைமை நீதிபதி திரு சுதான்ஷு துலியா , குஜராத் உயர்நீதிமன்ற நீதிபதி திரு ஜம்ஷெட் புர்ஜோர் பார்டிவாலா ஆகியோரை உச்சநீதிமன்ற நீதிபதிகளாக குடியரசுத் தலைவர் நியமித்துள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1823608